ส่วนที่  1  บทนำ
1.บทนำ
                ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548  กำหนดให้แผนการดำเนินงาน  เป็นแผนปฏิบัติการขององค์กรปกครองส่วนท้องถิ่นที่แสดงถึงรายละเอียด  แผนงาน  โครงการและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น  โดยมีขั้นตอนตามระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. 2548  ข้อ 26  ดังนี้
                1. คณะกรรมการสนับสนุนการจัดทำแผนพัฒนา  รวบรวมแผนงาน  โครงการพัฒนาขององค์กรปกครองส่วนท้องถิ่น  หน่วยราชการส่วนกลาง  ส่วนภูมิภาค  รัฐวิสาหกิจ  และหน่วยอื่น ๆ  ที่จะดำเนินการในพื้นที่ขององค์กรปกครองส่วนท้องถิ่น  แล้วจัดทำร่างแผนการดำเนินงาน  เสนอคณะกรรมการพัฒนาท้องถิ่น
                2. คณะกรรมการพัฒนาท้องถิ่นพิจารณาร่างแผนการดำเนินงาน  แล้วเสนอผู้บริหารท้องถิ่นประกาศเป็นแผนดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศเพื่อให้ประชาชนในท้องถิ่นทราบโดยทั่วกัน  และต้องปิดประกาศไว้อย่างน้อยสามสิบวัน
               ดังนั้น  แผนการดำเนินงานจึงเป็นเครื่องมือสำคัญในการบริหารงานของผู้บริหารท้องถิ่น  เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ รวมทั้งยังเป็นเครื่องมือในการติดตามการดำเนินงานและการประเมินผล

2.วัตถุประสงค์ของแผนดำเนินงาน

                 1. เพื่อเป็นเอกสารที่ระบุแผนงาน  โครงการ  กิจกรรม  ทั้งหมดที่จะดำเนินการในปีงบประมาณ
                 2. เพื่อแสดงถึงรายละเอียดแผนงาน  โครงการพัฒนาและกิจกรรมที่ดำเนินการจริงทั้งหมดในพื้นที่ประจำปีงบประมาณ
                3. เพื่อเป็นแนวทางในการดำเนินงานในปีงบประมาณขององค์การบริหารส่วนตำบลนาอุดม  และมีความชัดเจนในการปฏิบัติหน้าที่ การประสานงานและการบูรณาการการทำงานกับหน่วยงาน รวมทั้งการติดตามและประเมินผลแผนในช่วงเดือนเมษายนและเดือนตุลาคมมีความสะดวกมากขึ้น
3.ขั้นตอนการจัดทำแผนการดำเนินงาน
                 ขั้นตอนที่ 1  การเก็บรวบรวมข้อมูล
                 คณะกรรมการสนับสนุนการจัดทำแผนพัฒนาองค์การบริหารส่วนตำบลนาอุดม  เก็บรวบรวมข้อมูลโครงการ  กิจกรรม  ที่จะดำเนินการจริงในพื้นที่ตำบลนาอุดม  รวมทั้งหน่วยงานอื่นที่จะเข้ามาดำเนินการในพื้นที่
                 ขั้นตอนที่ 2  การจัดทำร่างแผนการดำเนินงาน
                 คณะการรมการสนับสนุนการจัดทำแผนพัฒนาองค์การบริหารส่วนตำบลนาอุดม  จัดทำร่างแผนการดำเนินงานโดยพิจารณาหมวดหมู่ให้สอดคล้องกับยุทธศาสตร์และแนวทางการพัฒนาท้องถิ่นซึ่งกำหนดไว้ในแผนยุทธศาสตร์การพัฒนา  โดยมีเค้าโครงแผนการดำเนินงาน  ดังนี้
2
                ส่วนที่ 1  บทนำ  เพื่อให้ทราบถึงวัตถุประสงค์  ขั้นตอนการจัดทำ  และประโยชน์ของแผนการดำเนินงาน
                ส่วนที่ 2  บัญชีโครงการ  เพื่อให้ทราบถึงแผนงาน  โครงการ  กิจกรรม  ที่จะเกิดขึ้นจริงในพื้นที่ของปีงบประมาณ  ซึ่งจะนำไปใช้เป็นเครื่องมือในการบริหาร  การประสาน  และการติดตามประเมินผลการพัฒนา
                ขั้นตอนที่ 3  การประกาศใช้แผนการดำเนินงาน
                 คณะกรรมการพัฒนาองค์การบริหารส่วนตำบลนาอุดม  พิจารณาร่างแผนการดำเนินงานที่คณะกรรมการสนับสนุนการจัดทำแผนพัฒนาจัดทำร่างแผนการดำเนินงาน  แล้วเสนอผู้บริหารท้องถิ่นเพื่อประกาศใช้เป็นแผนการดำเนินงาน  ทั้งนี้  ให้ปิดประกาศแผนการดำเนินงานโดยเปิดเผยให้สาธารณชนทราบและสามารถตรวจสอบได้
4.ประโยชน์ของการจัดทำแผนการดำเนินงาน
                   แผนการดำเนินงาน  เป็นเอกสารที่รวบรวมแผนงาน  โครงการ  กิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นในแต่ละปีงบประมาณ  เพื่อให้ทราบถึงกิจกรรมการพัฒนา  ทำให้แนวทางการดำเนินงานมีความชัดเจนในการปฏิบัติ  สามารถเป็นเครื่องมือในการบริหารงาน ประสานและบูรณาการกับหน่วยงานอื่น และการจำแนกรายละเอียดต่าง ๆ  ของแผนงานโครงการในแผนดำเนินงาน  ทำให้การติดตามผลการดำเนินงานและการประเมินผลการพัฒนามีความสะดวกมากขึ้น
คำนำ

  ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. 2548                      กำหนดให้แผนการดำเนินงาน เป็นแผนการดำเนินงานขององค์กรปกครองส่วนท้องถิ่น ที่แสดงถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่  รวมทั้งแผนงาน โครงการ   ของหน่วยงานอื่นที่จะดำเนินการในพื้นที่ขององค์กรปกครองส่วนท้องถิ่นประจำปีงบประมาณนั้น ดังนั้นแผนการดำเนินงานจึงเป็นเครื่องมือที่สำคัญในการบริหารงานของผู้บริหารท้องถิ่น การบูรณาการ และการประสานงานร่วมกัน เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ รวมทั้งยังเป็นเครื่องมือในการติดตามและการประเมินผลการดำเนินงาน

แผนการดำเนินงาน ประกอบด้วย 2 ส่วน คือ

ส่วนที่ 1 บทนำ เพื่อให้ทราบถึงวัตถุประสงค์ ขั้นตอนการจัดทำ และประโยชน์ของแผนการดำเนินงาน

ส่วนที่ 2 บัญชีโครงการ เพื่อให้ทราบถึงโครงการ / กิจกรรม ที่เกิดขึ้นในพื้นที่จริงทั้งหมด

องค์การบริหารส่วนตำบลนาอุดม ได้ดำเนินการรวบรวมแผนงาน โครงการ และกิจกรรมของหน่วยงานและ           หน่วยงานอื่นที่ดำเนินการจริงทั้งหมดในพื้นที่ประจำปีงบประมาณ  และขอขอบคุณ  คณะกรรมการ ส่วนราชการ หน่วยงานอื่น ที่ร่วมกันจัดทำแผนการดำเนินงานให้สำเร็จลุล่วงไปด้วยดี
องค์การบริหารส่วนตำบลนาอุดม
สารบัญ

